Sylvia Banda

Sylvia Banda (alizaliwa 1962) ni mwanamke mfanyabiashara, mmiliki wa migahawa na mjasiriamali wa kijamii wa Zambia. Yeye ni mshiriki (fellow) wa Ashoka. Banda anahimiza matumizi ya vyakula vya asili, akichagua viungo kwa ajili ya mgahawa wake kutoka kwa wakulima wa ndani na wadogo wadogo. Alianzisha biashara yake mwenyewe, Sylva Professional Catering, mwaka 1986. Kufikia mwaka 2009, alikuwa na migahawa 16 mjini Lusaka. Mwaka 2014, aliwekeza dola za Marekani 105,000 kufungua kiwanda cha usindikaji wa chakula nchini Zambia.

 Kazi 
Banda pia amewahi kuhudumu kama mwenyekiti wa tawi la Zambia la African Women Entrepreneurship Programme (AWEP). Lusaka Voice inamuelezea Banda kama “mmoja wa wajasiriamali wanaotambulika zaidi nchini Zambia.” Banda na mume wake, Hector, huchapisha mapishi ya vyakula vya asili vya Zambia katika safu ya kila wiki ya gazeti la Times of Zambia iitwayo “Zambian Dishes with Sylvia Catering.” Banda pia huwafundisha wanawake jinsi ya kuhifadhi vyakula vya asili. Ana shirika lisilo la kiserikali liitwalo Sylva Food Solutions (SFS) linalosaidia wakulima wa ndani kukuza biashara zao.

Banda hufanya kazi kwa kushirikiana na Chuo Kikuu cha Zambia kutoa programu ya mafunzo inayotegemea kilimo, inayohimiza mawazo bunifu pamoja na kukuza vyakula na mapishi ya jadi.

 Marejeo 

Jamii:Waliozaliwa 1962
Jamii:Watu walio hai
Jamii:Wafanyabiashara wa Zambia
Jamii:Wanawake wa Zambia